《金山游》
宋代·贺铸

轻舠放中{左氵右霝}，岸远春风壮。
楫师俯仰呼，天水争簸荡。
吾方扣其舷，聊赓小海唱。
梢回即东麓，侧磴联屦杖。
危刹表层巅，疲筋蹑牵强。
斜廊缭复殿，鱼脊分背向。
放日四垠宽，秋毫入吾望。
侵云铁瓮垒，崛起去缘傍。
映日海门山，不蔕沧波上。
吾虽百石吏，平昔有微尚。
俄得金仙徒，翦萝开岫幌。
誓投桑榆年，浮玉翁自况。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。